Farzandlikka olishi mumkin boʻlmagan shaхslar roʻyхati kengaytirildi

21.10.2021 yildagi «Farzandlikka olish tartibining huquqiy asoslari takomillashtirilishi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida»gi OʻRQ-723-son Qonun qabul qilindi.
Ushbu Qonun bilan Oila kodeksiga hamda «Vasiylik va homiylik toʻgʻrisida»gi Qonunga oʻzgartirish va qoʻshimchalar kiritildi. Xususan, farzandlikka olishi mumkin boʻlmagan shaхslar roʻyхati kengaytirildi.
Quyidagilar farzandlikka olishi mumkin boʻlmagan shaхslar hisoblanadi: 
a) ilgari quyidagi jinoyatlarni sodir etganlik uchun hukm qilinganlar:
b) a) bandda koʻrsatilgan jinoyatlar jumlasiga kirmaydigan ogʻir va oʻta ogʻir jinoyatlarni sodir etganlik uchun ilgari hukm qilinganlar;
v) a) va b) bandlarda koʻrsatilgan jinoyatlarni sodir etganlik uchun oʻziga nisbatan jinoyat ishi ayblilik toʻgʻrisidagi masala hal qilinmay turib tugatilganlar;
g) farzandlikka olishga monelik qiladigan kasalliklarga chalinganlar, ularning roʻyхati Vazirlar Mahkamasi tomonidan tasdiqlanadi.
Shuningdek belgilanishicha, farzandlikka oluvchilar va farzandlikka olinuvchilar yoshidagi farq 15 yoshdan kam boʻlmasligi sharti yaqin qarindoshlar tomonidan farzandlikka olish hollarida tatbiq etilmaydi.
Hujjat 22.10.2021 yildagi «Xalq soʻzi» gazetasida chop etilgan.
Elmira Siraziyeva.